CELEX: 32021D1227
Language: fi
Date: 2021-07-27 00:00:00
Title: Komission täytäntöönpanopäätös (EU) 2021/1227, annettu 27 päivänä heinäkuuta 2021, DNV GL AS -laitoksen hyväksynnän muuttamisesta Euroopan parlamentin ja neuvoston asetuksen (EY) N:o 391/2009 16 artiklan mukaisesti

28.7.2021   
               
               
                  FI
               
               
                  Euroopan unionin virallinen lehti
               
               
                  L 269/143
               
            
         KOMISSION TÄYTÄNTÖÖNPANOPÄÄTÖS (EU) 2021/1227,
         annettu 27 päivänä heinäkuuta 2021,
         DNV GL AS -laitoksen hyväksynnän muuttamisesta Euroopan parlamentin ja neuvoston asetuksen (EY) N:o 391/2009 16 artiklan mukaisesti
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon alusten tarkastamis- ja katsastamislaitoksia koskevista yhteisistä säännöistä ja standardeista 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 391/2009 (1) ja erityisesti sen 4 artiklan 1 kohdan ja 16 artiklan,
         sekä katsoo seuraavaa:
         
                     (1)
                  
                  
                     Komissio myöntää asetuksen (EY) N:o 391/2009 nojalla hyväksynnän alusten tarkastamis- ja katsastamislaitoksille, jotka pyytävät valtuutusta tarjota palveluita jäsenvaltioiden puolesta. Mainitun asetuksen 8 artiklan 1 kohdan mukaisesti komissio arvioi säännöllisesti hyväksytyt laitokset tarkistaakseen, että ne täyttävät edelleen mainitun asetuksen vaatimukset.
                  
               
                     (2)
                  
                  
                     Tehdessään kyseistä arviointia komissio tarkistaa, että hyväksynnän haltija on asetuksen (EY) N:o 391/2009 2 artiklan c alakohdassa ja 4 artiklan 3 kohdassa tarkoitettu sellaisen laitoksen asianomainen oikeudellinen yhteisö, johon sovelletaan kyseisen asetuksen säännöksiä. Jos näin ei ole, komissio tekee päätöksen hyväksynnän muuttamisesta. Asetuksen (EY) N:o 391/2009 2 artiklan c alakohdan mukaan ’laitoksella’ tarkoitetaan oikeudellista yhteisöä, sen tytäryrityksiä ja kaikkia muita sen määräysvallassa olevia yhteisöjä, jotka joko yhdessä tai erikseen suorittavat kyseisen asetuksen soveltamisalaan kuuluvia tehtäviä.
                  
               
                     (3)
                  
                  
                     Komission täytäntöönpanopäätöksellä C(2013) 8876 vahvistettiin, että Det Norske Veritasille annetun hyväksynnän haltija on DNV GL AS. Kyseisen täytäntöönpanopäätöksen mukaan DNV GL AS on kaikkien niiden oikeudellisten yhteisöjen emoyhteisö, jotka muodostavat asetuksessa (EY) N:o 391/2009 tarkoitetun hyväksytyn laitoksen.
                  
               
                     (4)
                  
                  
                     Komissiolle ilmoitettiin, että DNV GL AS:n emoyhteisön ominaisuudessa olevan oikeudellisen yhteisön nimi muuttui 1 päivänä maaliskuuta 2021 DNV AS:ksi. Näin ollen asianomainen emoyhteisön ominaisuudessa oleva oikeudellinen yhteisö, jolle hyväksyntä olisi myönnettävä, on DNV AS.
                  
               
                     (5)
                  
                  
                     Mainitun asianomaisen emoyhteisön nimen muuttuminen ei heikennä kyseisen laitoksen valmiuksia täyttää asetuksessa (EY) N:o 391/2009 vahvistetut vaatimukset.
                  
               
                     (6)
                  
                  
                     Tässä päätöksessä säädetyt toimenpiteet ovat Euroopan parlamentin ja neuvoston asetuksella (EY) N:o 2099/2002 (2) perustetun meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan DNV GL AS:lle myönnettyä hyväksyntää korvaamalla nimi DNV GL AS nimellä DNV AS, joka on kaikkien niiden oikeudellisten yhteisöjen emoyhteisö, jotka muodostavat asetuksen (EY) N:o 391/2009 soveltamiseksi hyväksytyn laitoksen.
         
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 27 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 131, 28.5.2009, s. 11.
         
            (2)  Euroopan parlamentin ja neuvoston asetus (EY) N:o 2099/2002, annettu 5 päivänä marraskuuta 2002, meriturvallisuutta ja alusten aiheuttaman pilaantumisen ehkäisemistä käsittelevän komitean (COSS-komitea) perustamisesta sekä meriturvallisuutta ja alusten aiheuttaman pilaantumisen ehkäisemistä koskevien asetusten muuttamisesta (EYVL L 324, 29.11.2002, s. 1).